OpenLLM-France/wikimedia huggingface dataset:
# Jean Jaurès

Jean Jaurès (anv leun: Auguste Marie Joseph Jean Léon Jaurès) bet ganet d'an 3 a viz Gwenholon 1859 e Castras (Castres), en Okitania, ha drouklazhet e Pariz (Bro-C'hall) d'an 31 a viz Gouere 1914.

## Buhez

Politikour gall e oa. Drouklazhet eo bet e Pariz, d'an 31 a viz Gouere 1914 gant Raoul Villain. Prezeger ha dileuriad sokialour anezhañ, eo brudet evit bezañ a-enep ar brezel, e koulz ar Brezel-bed kentañ. Ganet eo bet e Castres e 1859 en ur familh a vourc'hizien uvel. Ur skoliad donezonet eo ha dont a ra da vezañ skoliad e lise Louis Le Grand e Pariz. E 1878 eo degemeret e Normale Sup', kentañ er genstrivadeg dirak Henri Bergson. E 1881 en deus bet e "agrégation" e Prederouriezh, en trede renk. Mont a ra da gelenner, neuze. Difenn a ra Alfred Dreyfus, tamallet da vezañ treitour gant an arme, ha klask harpañ ar Republik. Nec'het bras eo gant gant ar brezel a zeu. Gervel a ra gant ar strollad sokialour nevez-krouet gantañ ha gant mouezh e gazetenn "l'Humanité" al labourerien da herzel al labour a-enep ar brezel. Kaz o deus ar vroadelourien c'hall outañ. Drouklazhet eo e tavarn "le Croissant", d'an 31 a viz Gouere 1914, nebeut amzer goude marv Franz Ferdinand, hêr Aostria-Hungaria.
# Jean Jan

Jean Jan, ganet d'ar 15 a viz Mezheven 1772 e Baod ha marv d'ar 24 a viz à Melrand, a oa e penn chouanted Melrant da gourz an Dispac'h gall. Letanant Georges Cadoudal e oa.

## Buhez

Jean Jan a oa ganet e kêriadenn Jugon, e kumun Baod, d'ar 15 a viz Mezheven 1772. Desavet e oa bet e skolaj Gwened (daet hiriv da vout skolaj Jules Simon) da 13 vlez.
Diagon a oa pa grogas an Dipac'h. Distroiñ a raas da Vaod evit sevel ur bagad chouanted a dolpe 8 kumun. Bras e oa e-keñver tud e vare (1,79 m), Jean Jan a oa kistin-sklaer e vlev, glas a zaoulagad ha togn e fri. Kreñv e oa, speredek ha bliv ha youlek-bras e kement tra a gase da benn.
Pa oa Letanant Jorj Kadoudal, e oa bet lodek e dilestradeg Kiberen e 1795. Koronal a oa a-benn eno. Beviñ a rae Jean Jan ha Claude Lorcy, lezanvet "an hani didrec'h" e kabanennoù etre Kerlev ha Koad-Sulan, en ur park anvet Denigenn.
Ur bagad "soudarded glas" a Bondi, 22 greunader hag ur jandarm ennañ a yaas da Velrant d'ar 24 a viz Mezheven 1798. An aotrou Duparc, person Melrant, ha kuzhet e kêr Norgle a esaeas lâret dezhe, sikouret e voe get Fanchon ar Saoz hag a oa daet d'an oferenn e chapel Sant Laorañs. Re ziwezhat e oa siwazh. Fañchon ar Saoz danvez pried Jean Jan genidik a g-Kerlev a oa bloñset kreñv en he morzhed dehoù. Lazhet e voe Jean Jan hag e gamarad en emgann taer goude-se.
Kaset e voe korf Jean Jan da Bondi ha diskouezet a-skourr doc'h mur an ospital e-pad tri deiz. Douaret eo bet en ur lec'h kuzh e Pondi. Lorcy a voe douaret e chapel Sant Turiav e Bartelame.
Fañchon ar Saoz a chomas kamm he buhez-pad. Beviñ a raas betek 88 vlez ha mervel a raas e Kerlev Melrant.

## Tiegezh

Doc'h ar pezh a seblant n'en dehe ket bet a vugale, marse en arbenn ma faote dezhañ glouestriñ e vuhez da Zoue.

## Kanenn

Setu ur werz kompozet en enor da Jean Jan hag embannet àr lec'hiad Dastum, serret get Loeiz ar Bras er blezioù 1960.
Da houil Iehann dé aveid dé Da houil Iehann dé aveid dé Ha jandarmed Baod ar valé Ti la rou la lir lir Ti la la ti la rou lan lir, Ti la rou lan la Ha ré Pondi e oé eùe, ‘Paréz Melrand kosté Kerlé. "Bonjour doh hui groagé Melrand, Ne huès chet guélet er chouan ?" "Chetu en eih dé treméned N’ès chet guéled chouan erbet." "Geù e laret, groagé Melrand, Kèr déh hui poé gi hoah guéled." Fanchon er Saoz ‘dès achaped De avertiss er chouaned : "Paotred, achapet mar karet, Kèr ariù er soudarded." Marù é Jean Jan ha Lavinci, Ha veint ket kaset da Bondi. E mant duhont ér bounaleù Goèd édandé a bouladeù. Lavinci ‘gost ma oé ur braù, ‘Zo intèred é Sant Derhiaù. Chervij e hrei é relègeù De frotein er chapelèteù.
# Jean Guéhenno

Jean Guéhenno, Marcel-Jules-Marie Guéhenno hervez ar marilh, a oa ur skivagner hag ur c'hazetenner breizhat, bet ganet d'ar 25 a viz Meurzh 1890 e Felger e Breizh Uhel, ha marvet d'an 22 a viz Gwengolo 1978 e Pariz (Bro-C'hall).
Ezel an Académie Française e oa.
# Jean Hermann

Jean (pe Johann) Hermann (pe Herrmann), bet ganet e Barr (Bas-Rhin) (Elzas, Rouantelezh Bro-C'hall d'ar mare-se) d'an 31 a viz Kerzu 1738 hag aet da Anaon e Straßburg (Bro-C'hall) d'ar 4 a viz Here 1800, a oa ur mezeg hag un naturour gall.

## Listenn al laboused studiet gantañ
### Genadoù

* A : Aegithalos,
* D : Dendrocolaptes,
* L : Lybius,
* M : Myrmornis,
* T : Tinamus.

### Spesadoù

* L : Lybius guifsobalito,
* R : rouzegan-korz (Acrocephalus scirpaceus).
# Jean Huber

Jean Huber, lesanvet Huber-Voltaire (Prégny-Chambésy, 13 Genver 1721 - Lausanne, 21 Eost 1786), a oa ur soudard ha goude ul livour suis. Brudet eo e boltredoù eus Voltaire, a oa deuet da chom da Genève.
# Jean Juvénal des Ursins

Jean Juvénal des Ursins a oa eskob Treger eus 1548 da 1566.

## Buhez

Abad an Aumône eus eskopti Chartrez, ha dean iliz Pariz, e oa. Anvet e voe da eskob Treger d'ar 26 Du 1548, war-lerc'h Louis de Bourbon.
Chom a reas war gador an eskopti betek e varv, degouezhet e Pariz, d'ar 27 Here 1566.
N'ouzer ket muioc'h diwar e benn e Treger.
Claude de Kernevenoy a oa deuet war e lerc'h war gador eskopti Treger.
* Taolenn eus mirdi Louvre
* Taolenn er chapel an Ursin e Paris
* Gwerenn-livet eus Ti-Kêr Paris. Ardamezioù ar familh

## Levrlennadur

* Pierre Barbier : Le Trégor historique et monumental. Les Presses bretonnes. Saint-Brieuc. 1960
# Giambattista Lolli

Giambattista Lolli a zo bet ganet e 1698 e Nonantola (Italia) ha marvet d’ar 4 a viz Even 1769.
Mestrc’hoarier echedoù ha teoriennour dibennoù-partiennoù italian, ezel eus "Skol Modena".

## Garadenn Lolli

1.e4 e5
2.f4 exf4
3.Mf3 g5
4.Fc4 g4
5.Fxf7+
* Garadenn Lolli

## Oberenn skrivet

* Osservazioni teorico-pratiche sopra il gioco degli scacchi, Bologna 1763 (100 dibenn partienn)
# Giambattista Marino

Giambattista Marino :
| Poltred Giambattista Marino ||
| Anv ofisiel | Giambattista Marino |
| Obererezh | Barzh |
| Ganedigezh | d'ar 14 a viz Here 1569 e Napoli, |
| Marv | d'an 26 a viz Meurzh 1625 e Napoli, |
| Oberennoù pennañ ||
| Adone ||
| Lec'hienn ofisiel | www.giambattistamarino.it |
| kemmañ |
Giambattista Marino, pe Giovan Battista Marino, ganet d'ar 14 a viz Here 1569 e Napoli (Rouantelezh Naplez) ha marvet eno ivez d'ar 26 a viz Meurzh 1625, a oa ur barzh ha skrivagner italianek, hag unan eus barzhed varok Italia, ma voe laret marinismo eus e zoare. Bras e voe e levezon war al lennegezh italianek er XVIIvet kantved. Kavet e veze an doare-se dre Europa a-bezh, preziosismo e oa e Bro-C'hall, eufuismo e Bro-Saoz, (diwar anv ar romant Euphues gant John Lyly), culteranismo en Spagn.
Anezhañ e skrivas ar skridvarnour Francesco de Sanctis : ""Roue ar c'hantved, mestr meur ar gomz, eo ar marc'heg Marino an hini e voe, enoret, lidet, pansionet, lakaet da briñs ar varzhed, ar re a wechall hag ar re a vremañ, ha n'eo ket gant ar bobl, met gant illurañ tud an amzer-hont." ( "Il re del secolo, il gran maestro della parola, fu il cavalier Marino, onorato, festeggiato, pensionato, tenuto principe de' poeti antichi e moderni, e non da plebe, ma da' più chiari uomini di quel tempo."

## Oberennoù

* La Rime (1602),
* La Lira (1614),
* Le Dicerie sacre (1614),
* La Sampogna (1620),
* L'Adone (1623).
a vo kavet e Wikimedia Commons.
# Giambologna

Giambologna, ganet Jean Boulogne (fall skrivet Giovanni da Bologna pe Giovanni Bologna), ganet e 1529 e Douai hag aet da Anaon d'an 13 a viz Eost 1608 e Firenze, en Italia, d'an oad a 79 vloaz, a oa ur c'hizeller flandrezat diazezet en Italia. Brudet e voe dre e labour war ar marbr hag an arem e fin an Azginivelezh.

## Oberennoù

* Venus oc'h en em walc'hiñ
* Ar C'hrist ouzh ar groaz
* Herkules a-enep an aerouant
* Un diaoulig.
* Skrapadenn, gwallerezh ar Sabined.
* Uhelvennad ar vaouez hervez Giambologna
# Giampietrino

Giovan Pietro Rizzoli (pe Ricci pe Rizzi), lesanvet Giampietrino, a oa ul livour italian eus ar XVI$^{vet}$ kantved, a labouras entre 1508 ha 1549 e Milano. Unan eus arzourien skol lombard an azginivelezh italian e oa.

## E vuhez

Kelennet eo bet Giampietrino gant Leonardo da Vinci.

## Oberennoù

* Er Pinacoteca di Brera
** La Maddalena seduta in preghiera
** La Maddalena a mezza figura
** Vergine col Bambino e l'agnellino
** Madonna col Bambino (Madonna della mela)
* Er Pinacoteca Ambrogiana :
** Cristo schernito
** Sant Rok oc'h azeuliñ ar mabig Jezuz (Adorazione del Bambino con San Rocco), tempera hag eoullivadur
* Er Mirdi Bagatti Valsecchi :
** Cristo Redentore, Beata Maria Vergine e Bambino Gesù, Santi.
* E mirdi Kassel :
* Leda gant he mab (Leda con il figlio), eoullivadur war lien, 128 cm × 106 cm,
* Madonna con Bambino con San Giacomo e San Michele Arcangelo, eoullivadur war lien, 61 cm × 74 cm,
* E National Gallery Londrez :
** Cristo che porta la Croce, eoullivadur
** Salomé, eoullivadur
* Er Chazen Museum of Art, Madison (Wisconsin), SUA
** Lucrezia Romana, eoullivadur
* Dastumadeg Samuel H. Kress :
** Cleopatra, eoullivadur;

## Liammoù diavaez

a vo kavet e Wikimedia Commons.

## Livadurioù
### Hellaz ha Roma gozh

* Leda
* Kleopatra
* Lucretia
* Diana

## Relijion

* Ginivelezh gant sant Rok (Pavia)
* Gwerchez ha Mabig Jezuz (São Paulo, Museu de Arte)
* Gwerc'hez (Mirdi ar Peniti)
* (Budapest)
* Mirdi Bagatti Valsecchi, Milano
* Ecce Homo (Nancy)
* (Mirdi ar Peniti)
* Mari Madalen (Mirdi ar Peniti)
* Sant Yann (Mirdi ar Peniti)
# Gian Giacomo Medici

Gian Giacomo Medici (1498-1555 e Milano), lesanvet il Medeghino, a oa condottiero italian en hanterenn gentañ ar XVI$^{vet}$ kantved.
Mab e oa da Bernardino Medici di Nosigia, ha da Cecilia Serbelloni. Ne oant ket kerent nag a bell nag a dost d'ar Medici eus Firenze, ha ne oant ket gwall binvidik.
Breur e oa da Giovanni Angelo Medici, a voe anvet da bab evel Pi IV.

## Levrlennadur

* E. Bartolozzi , Episodi di storia milanese: l'assedio del Medeghino in Lecco. - Lecco, 1960 - SBN SBL0026829.
* Ivano Bettin, La donazione di Pio IV a risarcimento dei danni delle guerre del Medeghino - Oggiono, Cattaneo editore, 2005 - SBN LO11047547.
* Peter Burke, Cultura e società nell'Italia del Rinascimento. - Bologna, Il Mulino, 2001 - ISBN 88-15-08110-0.
* Peter Burke, Il Rinascimento - Bologna, Il Mulino, 2001 - ISBN 88-15-08397-9.
* B. Corio, Storia di Milano, 1856.
* John H. Elliott, La Spagna imperiale - Bologna, Il Mulino, 1994 - ISBN 15014993.
* Eugenio Garin, Medioevo e Rinascimento - Bari, Laterza, 2005, - ISBN 88-420-7669-4.
* Eugenio Garin (a cura di), L'uomo del Rinascimento - Bari, Laterza, 2000 - ISBN 88-420-4794-5.
* Michael Edward Mallet, Signori e mercenari. La guerra nell'Italia del Rinascimento, Bologna, Il Mulino, 1983 - ISBN 88-15-00294-4.
* Claudio Rendina, I capitani di ventura - Roma, Newton & Compton, 1999 - ISBN 88-8289-056-2.
* Alberto Tenenti, L'età moderna, Bologna, Il Mulino, 2005 - ISBN 88-15-10866-1.
* Don Rinaldo Beretta - 1915 - Domodossola e Gian Giacomo de’ Medici (1529-1531), A.S.L., a. XLII, fasc. 4, pp. 669-680.
* Don Rinaldo Beretta - 1916 - Gian Giacomo de’ Medici in Brianza (1527-1531), A.S.L., a. XLIII, fasc. 1-2, pp. 53-120 [Ripubblicato in Pagine di storia briantina, Como 1972, pp. 223-304].

## Pennadoù kar

* Karl V
* Antonio de Leyva
* Paulus III
* Pandolfo Petrucci
* Cosimo Iañ de' Medici
* Rinascimento
* Musso
* Gabrio De Medici
# Gian Giacomo Trivulzio

Gian Giacomo Trivulzio (Milano, 1440 – Arpajon, Bro-C'hall, Kerzu 1518) a oa un uhelad, condottiero gwelf ha politiker italian. Perzh a gemeras e kentañ brezelioù Italia.
Mab e oa da Antonio Trivulzio (?-1454) ha Francesca Visconti.
Da gentañ edo e servij Ludovico Sforza, met e 1483 ez eas a-du gant ar roue gall Charlez VIII. Gant ar roue gall Loeiz XII e voe anvet da c'houarnour Milano. En emgann Agnadello e 1509, en emgann Novara e 1513 hag en emgann Marignano e 1515 e voe e penn bagadoù gall.

## Dimezioù ha bugale

Div wech e timezas :
* e 1467 da Margherita Colleoni (1455-1483), hag ur mab o doe.
* da Beatrice d'Avalos, ha bugel ebet n'o doe.

## Liamm diavaez

* (fr)Gian GiacomoTrivulzio - Dictionnaire Historique de la Suisse
# Giambattista Basile

Giambattista Basile (1566 pe 1575–23 a viz C'hwevrer 1632, ganet ha marvet e Naplez ) a oa ur barzh italian (e yezh Naplez), met kontadennoù eo e skridoù brudetañ. Graet ez eus bet il Boccaccio napoletano anezhañ.

## E vuhez

Ganet e oa e Naplez, hag eus a renk etre e oa e dud. Goprsoudard e voe gant Republik Venezia . Hervez Benedetto Croce e vije bet ganet en 1575, hervez tud all en 1566 . Kregiñ a reas da skrivañ barzhonegoù e Venezia ha goude e tistroas d'ober paotr a lez gant Don Marino II Caracciolo, priñsAvellino, a voe dediet dezhañ L’Aretusa e 1618. Pa varvas e oa kont Torrone.

## E oberenn

E oberenn vrudet eo e zastumad kontadennoù, anvet Lo cunto de li cunti ovvero Lo trattenimiento de' peccerille (Kontadenn ar c'hontadennoù pe Diverrañs ar vugaligoù ). Embannet e voent e div levrenn, war lerc'h e varv, en 1634 ha 1636, gant e c'hoar Adriana, dindan an anv Gian Alesio Abbatutis.
Dastumet en deus kontadennoù diwar glevout, e Venezia hag e Kreta pa oa soudard eno, ha kempennet anezho. Darn zo bet adaozet gant Charles Perrault hag ar vreudeur Grimm, o deus kavet en e levr Luduennig, Rapunzel, Kazh e heuzoù, Ar Goantenn e Koad ar C'housk ha Hänsel ha Gretel.

## Pentamerone

Pentamerone a vez graet ivez eus al levr Lo cunto, un anv lakaet evit ar wech kentañ en embannadur 1674, abalamour da Il Decameron, levr Boccacio, pa'z eo savet war e batrom.
# Gian Galeazzo Sforza

Gian Galeazzo Sforza, pe Giovan Galeazzo Maria Sforza ganet d'an 20 a viz Mezheven 1469 en Abbiategrasso, marvet d'an 22 a viz Here 1494 e Pavia, da 25 bloaz, a oa 6vet dug Milano e dibenn ar XVvet kantved.

## Istor

Dug e voe war-lerc'h e dad Galeazzo Maria Sforza (lazhet e 1476), dindan renerezh e vamm Bona di Savoia (1449 - 1503) da gentañ, dindan hini e eontr Ludovico il Moro goude, met hennezh a dennas pep galloud digantañ.

## Dimeziñ ha bugale

Dimezet e voe d'an 2 a viz C'hwevrer 1489 da Isabella d'Aragona (1470 - 1524), keniterv dezhañ, merc'h Alfonso, roue Naplez. Miz a-raok o eured e voe c'hoariet ur c'hoarigan anvet Festa del Paradiso (Fest ar baradoz) skrivet gant Bernardo Bellincioni, ha leurennet gant Leonardo da Vinci .
Pevar bugel o doe:
* Ippolita Sforza (1490 - 1501), marvet da 11 vloaz;
* Francesco (1491-1512),
* Bona Sforza (Pavia 13 a viz C'hwevrer 1495 - Bari 19 a viz Du 1557) a zimezas d'ar 15 a viz Mezheven 1518 d'ar roue Sigismond Iañ Pologn, marvet dre ar c'hontamm roet dezhi gant he sekretour.
* Bianca Maria (1495-1496).

## E varv

Tennet e voe pep galloud digantañ gant e eontr Ludovico Sforza a oa levier de facto dugelezh Milan e-pad ur pennad.
Mervel a reas Gian Galeazzo e 1494 e Pavia, ha hervez an istorour italian Francesco Guicciardini a skrivas La Historia di Italia (hervez anv embannadur 1561 e Firenze):
   Hervez ar vrud e oa deuet ar marv d'an dug Giovan Galeazzo dre re a abadennoù c'hoari daou ; koulskoude e krede kalz tud en Italia ne oa ket naturel e varv na deuet diwar c'hoantegezhioù met diwar gontamm ... ur medisin eus al lez ... a lavare en devoa gwelet sinoù a gement-se. Ne oa arvar ebet da zen e oa bet roet ar c'hontamm, ma oa diwar gontamm e oa, gant e eontr Ludovico Sforza ...
| En e raok: Galeazzo Maria Sforza | Duged Milano 1476 - 1494 | War e lerc'h: Ludovico Sforza |
# Jens Christian Svabo

Jens Christian Svabo (1746 – 1824) a oa ul lenneg faeroat, yezhour ha tudoniour.
Ganet e voe e Miðvágur, en enez Vágar, mab d'ur pastor ha d'e wreg. Goude e studioù e Tórshavn ez eas da Gopenhagen, e Danmark, ma vevas etre 1765 ha 1800. Eno e studias ar skiantoù hag an ekonomiezh ha plediñ a reas, ouzhpenn, gant ar violin ha gant ar faeroeg ha sevel ar geriadur kentañ eus ar yezh-se (faeroeg-daneg-latin), anvet Dictionarium Færoense. Pemp dornskrid anezhañ zo deuet betek ennomp met ne voe moullet ar geriadur-se nemet daou c'hant vloaz war-lerc'h, gant Christian Matras. Kant vloaz goude labour Svabo e voe implijet e zornskridoù gant Svend Grundtvig evit sevel ur geriadur all, Lexicon Færoense (1887–1888). War ar geriadur diwezhañ-se e voe diazezet ar geriadurioù faeroeg all a voe embannet diwezhatoc'h (da skouer gant Jakob Jakobsen e 1891). Svabo, e-kichen al labourioù-se, a c'houneze e vuhez gant tammoù labourioù, evel kelenner-ti.
E 1781 ha 1782 ez eas Svabo, war c'houlenn ar roue Christian VII, d'e enezeg en-dro evit ur veaj studi. Eno e oa en e vleud. Danevelliñ a reas e gavadennoù e seizh levrenn, anvet Indberetninger fra en Reise i Færø 1781-82, met ne voent ket moullet e-pad e vuhez (war-bouez ul lodennig). E-pad ar veaj-se e tastumas un hanter-kant kanaouenn faeroek bennak. Ma oa ken pouezus evit Svabo dastum yezh ha sevenadur an inizi Faero, ez eo peogwir e soñje dezhañ e oant en arvar da vont da get, evel ma oa nevez-c'hoarvezet gant an norseg en inizi Shetland.
Goude distreiñ eus e veaj e voe gwall glañv ha bevañ a reas ar peurrest eus e vuhez er baourentez. E 1800 e tistroas d'an inizi Faero hag ober a reas e annez e Tórshavn, en un ti anvet ar "Pætursarstova". En ti-se e voe kavet e 1928 ur c'haierad kanaouennoù savet gant Svabo. Emañ an dornskrid-se bremañ el Levraoueg Vroadel Faeroat (Føroya Landsbókasavn). Bremañ c'hoazh e vez sonet ar c'hanaouennoù dastumet gantañ.

## Notennoù

* ↑ 1966–1970 – Jens Christian Svabo: Dictionarium Færoense : færøsk-dansk-latinsk ordbog, e div levrenn

## Liamm diavaez

* Jens Christian Svabo, stamps.fo (fr) (fo) (da) (en) (de) (es) (zh)
# Jenny Rakotomamonjy

Jenny Rakotomamonjy zo un dreserez bannoù-treset a-orin eus Madagaskar. Jenny eo hec'h anv arzourez.

# Buhezskrid

Jenny Rakotomamonjy a oa ganet d'ar 27 a viz C'hwevrer 1979 e Antananarivo e Madagaskar. Da 3 bloaz e oa aet kuit diouzh hec'h enezenn gant he familh evit mont da vevañ e banlev Pariz. Goude bezañ tapet he bachelouriezh lennegel he doa heuliet kentelioù arzoù-kaer e kreizenn Saint Charles (e XVvet arondisamant Pariz). Kenstaget he doa da skol ar Gobelins evit heuliañ ur stummadur daou vloaz diwar-benn ar sinema bevaat. Tapet ganti he diplom, he doa kensevenet Jenny Rakotomamonjy he film-berr bevaat kentañ gant Antoine Antin Ar valafenn. Ar film-berr-mañ en doa bet priz Canal J juri ar yaouankidi e festival Annecy e 2002. Nebeud amzer goude e oa bet tutaet gant ar studio Marathon Animation evit ober dezagn tudennoù war an heuliad Martin Mystère, ha tresistorioù Totally Spies.
E Gwengolo 2004 he doa bet ur stand evit ar wech kentañ e gouel ar BT e Delcourt Bercy Village e lec'h he doa graet anaoudegezh gant Thierry Joor, rener lennegel embannadurioù Delcourt.
Diskouezet he doa he raktres dezhañ, Pink Diary, un oberenn he doa hunvreet enni abaoe 10 vloaz, hag he doa sinet buan-tre he rummad kentañ. E Genver 2005 he doa savet Jenny Rakotomamonjy Pink Diary a-benn ar fin, he bann-dreset kentañ, doare ur manga dezhi. Dre m'eo levezonet Jenny Rakotomamonjy gant sevenadur Azia e eztaol he sonjoù en ur mod naturel e-barzh ar stil manga.
Jenny zo unan eus diazezerien kambr Chibimag. Sevel a ra fanzinoù gant bannoù-treset, asambles gant treserien all.

# Levezon

Hec'h aozerien muiañ-karet eo:
- Tsukasa Hôjo ( City Hunter, Angel Heart )
- Kosuke Fujishima ( Ah ! My Goddess )
- Aï Yazawa ( Nana, Gokinjo, une vie de quartier, Paradise Kiss )
- Studio Clamp ( Tokyo Babylon, X, Chobits )
- Miwa Ueda ( Peach Girl )

# Daveennoù

www.chibimag.com
www.jennychu.chibimag.com/
# Jenovefa Rustefan

Jenovefa Rustefan zo ur werz, dastumet e Barzaz Breiz Kervarker.
Savet eo diwar-benn ur plac'h eus Nizon a varv dre garantez ouzh ur paotr yaouank, Yann ar Flecher, aet da veleg.

## Liamm diavaez

* Sellet er Wikimammenn : Jenovefa Rustefan.
* https://web.archive.org/web/20101004180609/http://per.kentel.pagesperso-orange.fr/jenovefa_rustefan1.htm
# Jennifer Ulrich

Jennifer Ulrich, ganet d'an 18 a viz Here 1984 e Berlin, a zo un aktourez alaman. Emañ o vevañ gant ar filmaozer Dennis Gansel (Die Welle).

## Oberoù

E 2001 e oa 17 vloaz Ulrich pa voe gwelet evit ar wezh kentañ er sinema er film "Große Mädchen weinen nicht" aozet gant Maria von Heland. Goude se e kemeras perzh er film Elementarteilchen, hag en un film diwar-benn ur gwallzarvoud atomel faltaziet Die Wolke. Da-heul e voe gwelet er skinwel e-barzh Polizeiruf 110 (el lodenn "Verstoßen") ha Soko Leipzig (2005), hag ivez er he roll a-bouez er film Die Welle e-kichen Jürgen Vogel.
Emañ Jenifer Ulrich o chom e Berlin.

## Filmadurezh (dibab)

* 2002 Befreite Zone, film sinema
* 2003 Berlin, eine Stadt sucht den Mörder, filmaozer : Urs Egger
* 2004: Klassenfahrt – Geknutscht wird immer (film skinwel)
* 2005: Elementarteilchen
* 2006: Die Wolke
* 2006: Zwei zum Fressen gern
* 2007: Lauf der Dinge
* 2008: Die Welle
* 2008: H3 – Halloween Horror Hostel (film skinwel)
* 2009: Tatort: Familienaufstellung

## Weblinks

* (en) Jennifer Ulrich en Internet Movie Database
# Jens Stoltenberg

Jens Stoltenberg (Oslo, 1959) zo un armerzhour hag ur politikour eus Norvegia. Kentañ ministr ar vro-se eo bet etre 2000 ha 2001 hag adarre etre 2005 ha 2013.
Ganet e oa bet d'ar 16 a viz Meurzh 1959 en Oslo, kêr-benn Norvegia. Mab e oa da d-Thorvald Stoltenberg, unan eus politikourien brudet Norvegia, bet ministr meur a wech, ha da g-Karin Heiberg. Studioù war an armerzh en deus bet graet e skol-veur Oslo.
Dilennet e oa bet da gannad evit ar wech kentañ e 1993, evit Strollad al Labour. Ministr e voe meur a wech er bloavezhioù 1990. Kentañ ministr Norvegia e voe etre miz Meurzh 2000 ha miz Here 2001. Penn Strollad al Labour a gemeras e miz Du 2002. Ha kentañ ministr e voe adarre, etre miz Here 2005 ha miz Here 2013. Etre Meurzh 2014 ha Gwengolo 2024 eo bet Sekretour Meur Aozadur Feur-Emglev Norzh-Atlantel.
a vo kavet e Wikimedia Commons.
# Jenny Slate

Jenny Sarah Slate, bet ganet e Milton (Massachusetts, Stadoù-Unanet Amerika) d'ar 25 a viz Meurzh 1982, a zo un aktourez hag ur gomedianez stadunanat.
# Jenovefa

Jenovefa zo un anv-badez brezhonek, deuet eus an anv gallek Geneviève, Genovefa e latin, anv ur santez eus Pariz war-dro ar V$^{vet}$ kantved.

## Gerdarzh

Un anv a orin germanek e vefe. Kenowefa /Kenuwefa a vefe savet diwar ken- « gouenn » ha wefa « maouez », kar d'ar ger saoznek wife.

## Adstumm

Vefa eo ar stumm bihanaat.

## Yezhoù all

* Genevieve e saozneg
* Geneviève e galleg. Berraet e Ginette
* Genoveva en izelvroeg, portugaleg ha spagnoleg
* Genoveffa en italianeg
* Genowefa, e poloneg
E spagnoleg e vez droukvesket alies gant Ginebra, hag en italianeg gant Ginevra, anvioù deuet eus mojenn ar Roue Arzhur (Guinevere e saozneg, Guenièvre e galleg)

## Tud

* Santez Jenovefa (war-dro dibenn IX$^{vet}$ kantved), leanez ha santez vrezhon, c'hoar da Sant Edern
* Vefa Sant-Pêr (1872-1963), skrivagnerez vrezhonek
* Vefa de Bellaing (1909-1998), skrivagnerez vrezhonek, bet o ren KEAV e-pad meur a vloaz
* Jenovéfa Boková (1992), aktourez tchek

## Lennegezh

* Jenovefa Rustefan, e Barzaz Breiz
* Jenovefa a Vraban, mister krennvrezhonek
# Jens Langkniv

Jens Langkniv (Jens Olesen e wir anv) a oa, hervez a gonter, ur forbann e Midtjylland e Danmark er XVII$^{vet}$ kantved. Bevet en dije e tolead Viborg da vare ar Brezel Tregont Vloaz. N'en doa da arm nemet ur gontell hir ("lang kniv" e daneg), alese e lesanv.

## Lennegezh

* Jeppe Aakjaer (1866-1930), Jens Langkniv; Af Fjends Herreds Krønikebog, romant danek, 1915, adembannet e 2007. ISBN 978-87-7739-973-2.

## Pladenn

* Jens Langkniv, kanaouenn ha pladenn e 1984 gant Lars Lilholt Band.

## Film

* Jens Langkniv, film danek e 1940.

## Levrlennadur

* Henrik Fibæk Jensen (1993), Jens Langkniv – en jysk Robin Hood?, Studier fra Sprog- og Oldtidsforskning nr 319, København. ISBN 87-7289-185-8
* Marie Louise Ladekjær Mikkelsen (1995), Jens Langkniv – forbryder med idealer?, Juridisk Institut, Aarhus Universitet.

## Liammoù diavaez

* (sv) Pennad er Svenska Dagbladet : http://blog.svd.se/historia/2012/04/26/jens-langkniv/